amanoisuno/poetBack huggingface dataset:
酬盧仝見訪不遇題壁 含曦 
長壽寺石壁，盧公一首詩。渴讀即不渴，饑讀即不饑。鯨吞海水盡，露出珊瑚枝。海神知貴不知價，
旅中答喻軍事問客情 善生 
一自遊他國，相逢少故人。縱然為客樂，爭似在家貧。畜恨霜侵鬢，搜詩病入神。若非憐片善，誰肯問風塵。
贈盧逸人 善生 
高眠岩野間，至藝敵應難。詩苦無多首，藥靈惟一丸。引泉魚落釜，攀果露沾冠。已得嵇康趣，逢迎事每闌。
送玉禪師 善生 
飄然無定跡，迥與律乘違。入郭隨緣住，思山破夏歸。盂擎數家飯，衲乞幾人衣。洞了曹溪旨，寧輸俗者機。
送智光之南值雨 善生 
結束衣囊了，炎州定去遊。草堂方惜別，山雨為相留。又得一宵話，免生千里愁。莫辭重蔔日，後會必經秋。
謝白樂天招 韜光 
山僧野性好林泉，每向岩阿倚石眠。不解栽松陪玉勒，城市不能飛錫去，恐妨鶯囀翠樓前。
五歲詠花 知玄 
花開滿樹紅，花落萬枝空。唯餘一孕在，明日定隨風。
祝堯詩 知玄 
生天本自生天業，未必求仙便得仙。鶴背傾危龍背滑，君王且住一千年。
答僧澈 知玄 
觀君法苑思沖虛，使我真乘刃有餘。若使龍光時可待，蕭寺講軒橫淡蕩，帝鄉雲樹正扶疏。幾生曾得闍瑜意，
月夜懷劉秀才 元孚 
獨夜相思但自勞，阮生吟罷夢雲濤。此時小定未禪寂，古塔月中松磬高。
送李四校書 元孚 
朱絲寫別鶴泠泠，詩滿紅箋月滿庭。莫學楚狂隳姓字，知音還有子期聽。
邊思 棲白 
西北黃雲暮，聲聲畫角愁。陰山一夜雨，白草四郊秋。亂雁鳴寒渡，飛沙入廢樓。何時番色盡，此地見芳洲。
八月十五夜玩月 棲白 
尋常三五夜，不是不嬋娟。及至中秋滿，還勝別夜圓。清光凝有露，皓魄爽無煙。自古人皆望，年來又一年。
尋山僧真勝上人不遇 棲白 
松下禪棲所，苔滋徑莫分。青山春暮見，流水夜深聞。不坐看心石，應隨出定雲。猿猱非可問，岩穀自空曛。
贈李溟秀才 棲白 
南居古廟深，高樹宿山禽。明月上清漢，騷人動楚吟。數篇正始韻，一片補亡心。孤悄欺何謝，雲波不可尋。
送石秀才 棲白 
正是歎羈游，知音拜楚侯。何須辭遠道，自可樂扁舟。倚棹江洲雨，聞猿島岫秋。謝家山水興，終日待詩流。
送造微上人遊五台及禮本師 棲白 
寒空金錫響，欲過渭陽津。極目多來雁，孤城少故人。與師雖別久，於法本相親。又對清涼月，中宵語宿因。
送禪師宗極歸玉峰 棲白 
背郭去歸宿，頭陀意頗濃。鶴爭棲遠樹，猿鬥上孤峰。夜戍經霜月，秋城過雨鐘。由來無定止，何處訪高蹤。
送僧歸舊山 棲白 
談空與破邪，獻壽複榮家。白日得何偈，青天落幾花。傳燈皆有分，化俗獨無涯。卻入中峰寺，還知有聚沙。
送圓仁三藏歸本國 棲白 
家山臨晚日，海路信歸橈。樹滅渾無岸，風生只有潮。歲窮程未盡，天末國仍遙。已入閩王夢，香花境外邀。
送王煉師歸嵩岳 棲白 
飄然綠毛節，杳去洛城端。隔水見秋嶽，兼霜掃石壇。一溪松色古，半夜鶴聲寒。迥與人寰別，勞生不可觀。
壽昌節賦得紅雲表夏日 棲白 
景候融融陰氣潛，如峰雲共火相兼。霞光捧日登天上，微臣多幸逢佳節，得賦殊祥近禦簾。
經廢宮 棲白 
終日河聲咽暮空，煙愁此地晝濛濛。錦帆東去沙侵苑，那堪獨立思前事，回首殘陽雉堞紅。
贈識古法師 棲白 
重城深寺講初休，卻憶家山訪舊遊。對月與君相送夜，遙想孤舟清渭上，飄然帆影起離愁。
月夜懷劉秀才 棲白 
獨夜相思但自勞，阮生吟罷夢雲濤。此時小定未禪寂，古塔月中松磬高。
寄南山景禪師 棲白 
一度林前見遠公，靜聞真語世情空。至今寂寞禪心在，任起桃花柳絮風。
哭劉得仁 棲白 
為愛詩名吟至死，風魂雪魄去難招。直須桂子落墳上，生得一枝冤始消。
龍潭 應物 
石激懸流雪滿灣，五龍潛處野雲閑。暫收雷電九峰下，回瞻四面如看畫，須信遊人不欲還。
題化城寺 應物 
平高選處創蓮宮，一水縈流處處通。畫閣晝開遲日畔，偶與遊人論法要，真元浩浩理無窮。
戴雲山吟 智亮 
人間謾說上天梯，上萬千回總是迷。曾似老人岩上坐，清風明月與心齊。戴雲山頂白雲齊，登頂方知世界低。異草奇花人不識，一池分作九條溪。
答盧鄴 良乂 
風泉只向夢中聞，身外無餘可寄君。當戶一輪惟曉月，掛簷數片是秋雲。
山居八詠 常達 
身閑依祖寺，志僻性多慵。少室遺真旨，層樓起暮鐘。啜茶思好水，對月數諸峰。有問山中趣，庭前是古松。晚望虛庭物，心心見祖情。煙開分嶽色，雨霧減泉聲。遠樹猿長嘯，層岩日乍明。更堪論的意，林下筍新生。一室塵埃外，翛然祗麼常。睡來開寢帳，鐘動下禪床。溪浸山光冷，秋凋木葉黃。時提祖師意，欹石看斜陽。西來真祖意，只在見聞中。寒雁一聲過，疏林幾葉空。心閑憐水石，身老怯霜風。為報參玄者，山山月色同。真性寂無機，塵塵祖佛師。日明庭砌暖，霜苦藥苗衰。汲水和煙酌，栽松帶雪移。好聽玄旨處，猿嘯嶺南枝。古寺憑欄危，時聞舉妙機。庭空月色淨，夜迥磬聲移。漏轉寒更急，燈殘冷焰微。太虛同萬象，相謂話玄微。胡僧論的旨，物物唱圓成。疏柳春來翠，幽窗日漸明。禪心清石室，蝶翅覆花英。好聽談玄處，喬松鶴數聲。祖祖唯心旨，春融日正長。霜輕莎草綠，風細藥苗香。月滿真如淨，花開覺樹芳。庭前鶯囀處，時聽語圓常。
苦熱行 僧鸞 
燭龍銜火飛天地，平陸無風海波沸。彤雲疊疊聳奇峰，飲流誇父斃長途，如見當中印王字。明明夜西朝又東，行人揮汗翻成雨，口燥喉幹嗌塵土。西郊雲色晝冥冥，不發滂澤注天下，欲使風雷何所從。旱苗原上枯成焰，玉扇畫堂凝夜秋，歌豔繞梁催莫愁。陽烏落盡酒不醒，
贈李粲秀才 僧鸞 
隴西輝用真才子，搜奇探險無倫比。筆下銛磨巨闕鋒，苔地無塵到曉吟，杉松老葉風乾起。十軸示餘三百篇，大郊遠闊空無邊，凝明淡綠收餘煙。曠懷相對景何限，回首瞥見五千仞，撲下香爐瀑布泉。何事古人誇八鬥，駿如健鶻鶚與雕，拏雲獵野翻重霄。狐狸竄伏不敢動，九嶷深翠轉巍峨，仙骨寒消不知處。清同野客敲越甌，高若太空露雲物，片白激青皆仿佛。仙鶴閑從淨碧飛，鞭馳造化繞筆轉，燦爛不為酸苦吟。夢乘明月清沉沉，此日多君可儔侶，堆珠疊璣滿玄圃。終日並轡遊昆侖，
和王季文題九華山 神穎 
眾嶽雄分野，九華鎮南朝。彩筆凝空遠，崔嵬寄青霄。龍潭古仙府，靈藥今不凋。瑩為滄海鏡，煙霞作荒標。造化心數奇，性狀精氣饒。玉樹郁玲瓏，天籟韻蕭寥。寂寂尋乳竇，兢兢行石橋。通泉漱雲母，藉草縈香苕。我住幽且深，君賞昏複朝。稀逢發清唱，片片霜淩飆。
宿嚴陵釣台 神穎 
寒穀荒台七裏洲，賢人永逐水東流。獨猿叫斷青天月，千古冥冥潭樹秋。
效古 澹交 
榮辱又榮辱，一何翻與覆。人生百歲中，孰肯死前足。玄鬢忽如絲，青叢不再綠。自古爭名徒，黃金是誰祿。
病後作 澹交 
未得忘身法，此身終未安。病腸猶可洗，瘦骨不禁寒。藥少心情餌，經無氣力看。悠悠片雲質，獨對夕陽殘。
寫真 澹交 
圖形期自見，自見卻傷神。已是夢中夢，更逢身外身。水花凝幻質，墨彩染空塵。堪笑予兼爾，俱為未了人。
端午 文秀 
節分端午自誰言，萬古傳聞為屈原。堪笑楚江空渺渺，不能洗得直臣冤。
謝友人見訪留詩 懷楚 
軒車誰肯到，泉石自相親。暮雨凋殘寺，秋風悵望人。庭新一片葉，衣故十年塵。賴有瑤華贈，清吟愈病身。
送新平故人 懷楚 
常聽倉庚思舊友，又因蝴蝶夢生涯。一千餘裏河連郭，薑嫄廟北與君別，應笑薄寒悲落花。
辭南平鐘王召 耽章 
摧殘枯木倚寒林，幾度逢春不變心。樵客見之猶不采，郢人何事苦搜尋。